section_heading: Podrijetlo
paragraph_text: Najpoznatiji član ogranka je bio Mikac Mihaljević (1312. – 1343.), sin Mihajla, ban cijele Slavonije koji se istaknuo u borbama s velikašima u Slavoniji i južnoj Ugarskoj na strani kralja Karla I. Roberta (1301. – 1342.), naročito Gisingovcima koji su držali velike posjede u navedenim područjima. Mikac Mihaljević je za to od Karla I. Roberta dobio niz posjeda, između ostalog i Prodavić, današnje Virje, po kojem su njegovi potomci dobili obiteljsko ime.